GiliGold/VAD_KnessetCorpus huggingface dataset:
איל ינון: השאלה, האם אתם רוצים להכריז שלא תהיה הצבעה לפני 23:00?
גדעון סער: אנחנו נכריז שלא תהיה הצבעה לפני 21:30 למרות שזה יהיה הרבה אחרי?
נסים זאב: אפשר לקבל החלטה שלסיעה מעל 10 חברים יהיו 15 דקות ולסיעה עם פחות מ-10 חברים יהיו 13 דקות?
נסים זאב: בואו נקבל החלטה בעניין הזה.
נסים זאב: כדי לסגור את זה עכשיו.
גדעון סער: אני מעמיד את הצעתי להצבעה.
גדעון סער: מי בעד הצעתי?
גדעון סער: הצבעה     בעד –  רוב נגד –  אין נמנעים - אין
גדעון סער: אני קובע שהצעת ההחלטה התקבלה.
גדעון סער: ב. המלצה בדבר מינוי שני סגנים זמניים ליו"ר הכנסת
גדעון סער: אני עובר לסעיף ב' בסדר היום, והוא המלצה בדבר מינוי שני סגנים זמניים ליו"ר הכנסת.
גדעון סער: אני רוצה להדגיש שמדובר בסגנים זמניים שכהונתם תפקע עם מינוי הסגנים הקבועים על-ידי נשיאות הכנסת הקבועה.
גדעון סער: לאור העובדה שמדובר ביום ארוך, בקשת יו"ר הכנסת היתה שלא להשאיר אותו לבד במשך כל הדיון.
גדעון סער: בקשת יו"ר הכנסת היא, שיהיו לפחות שני סגנים, כפי שהיה מקובל בעבר.
גדעון סער: היו"ר בפועל אמר לי שהוא לא צריך את זה כי הוא אהב לשבת במשך כל הדיון, אבל יושב הראש הנבחר מעוניין לעשות את זה.
אברהם מיכאלי: כמה זמן זה יימשך?
גדעון סער: אינני יודע, עד שהוועדה הזאת תבחר נשיאות קבועה.
גדעון סער: אני מקווה שזה יהיה כמה שיותר מהר.
גדעון סער: אינני יודע מה נספיק לעשות עד מחר.
גדעון סער: אני אתייחס לזה בסוף הדיון, אבל נעשה מאמץ להתקדם כמה שיותר עד מחר.
גדעון סער: בינתיים, לפחות תהיה נשיאות זמנית.
גדעון סער: מקובל שהנציגות מורכבת מנציגי שתי הסיעות הגדולות, אחת מהקואליציה ואחת מהאופוזיציה.
גדעון סער: החלטתם מי נציגכם?
צחי הנגבי: חבר הכנסת שנלר.
זאב אלקין: אנחנו מציעים את חבר הכנסת אקוניס.
גדעון סער: אני מציע את חברי הכנסת אופיר אקוניס ועתניאל שנלר כסגנים זמניים ומודיע שכהונתם תפקע עם מינוי הסגנים הקבועים.
גדעון סער: הצבעה     בעד – רוב נגד – אין נמנעים – אין
נסים זאב: אפשר להצביע את עצמי מש"ס.
גדעון סער: אני קובע שההצעה התקבלה.
נסים זאב: אתם עוד תיראו אותי סגן.
נסים זאב: אני אתן לכם קצת צבע במליאה.
נסים זאב: ג. המלצה בדבר יו"ר ועדת הכספים הזמנית
גדעון סער: אנחנו עוברים לסעיף ג' בסדר היום: המלצה בדבר יו"ר ועדת הכספים הזמנית.
גדעון סער: כמו שאתם יודעים, יו"ר ועדת הכספים הזמנית נבחר אתמול ליו"ר הכנסת ולכן היה צריך לבחור יושב ראש חדש לוועדת הכספים הזמנית.
גדעון סער: חבר הכנסת אלקין הוא המועמד שלנו.
גדעון סער: לעת עתה, לא הסתרנו את דעתנו, גם במסמכים שהוגשו לכנסת, שאנחנו רואים בוועדת הכספים סוג של פיקדון ויכול מאוד להיות שסיעה אחרת תחזיק בה במעמד הקבוע.
גדעון סער: בוועדת הכספים הזמנית עמד רובי ריבלין ואני מציע את חבר הכנסת אלקין ליו"ר.
נסים זאב: שלא יהיה בלבול, זה זאב אלקין ולא זאב נסים.
גדעון סער: אני מציע את זאב אלקין ליו"ר ועדת הכספים הזמנית.
גדעון סער: ההצעה התקבלה.
גדעון סער: ד. בחירת חבר בוועדת הכספים הזמנית
גדעון סער: ישנם חברי כנסת שכהונתם בוועדות הזמניות תפקע ברגע שהם יתמנו להיות שרים.
גדעון סער: בסיעת הליכוד היו הרבה חברים כאלה, גם בוועדת חוץ וביטחון הזמנית וגם בוועדת הכספים הזמנית.
גדעון סער: יכול להיות שיש כאלה גם בסיעת ש"ס ובסיעת ישראל ביתנו.
גדעון סער: חבר הכנסת אלקין, מה אתה יכול לספר לנו על הנושא הזה?
גדעון סער: אנחנו עוסקים במינוי חברים לוועדות הזמניות, במקום חברים שצפויים להתמנות לתפקידים בממשלה.
זאב אלקין: אנחנו מבקשים לעשות שתי החלפות בוועדת הכספים: חבר הכנסת ציון פיניאן במקום חבר הכנסת ראובן ריבלין וחבר הכנסת כרמל שאמה במקום חבר הכנסת איוב קרא.
זאב אלקין: הבקשות שלנו הן ל-4 חילופי גבריי בוועדת חוץ וביטחון הזמנית: במקום כל הארבעה שרשומים שם, אנחנו מבקשים למנות את אופיר אקוניס, דני דנון, מירי רגב וציפי חוטובלי.
יואל חסון: אתם רוצים שנשאיל לכם חברי כנסת?
גדעון סער: אני מציע לכם ללמוד את השמות ולהכיר את האנשים כי תבלו איתם את רוב הזמן בשנים האחרונות.
יואל חסון: זה פשוט נראה צפוף ואין לכם מספיק אנשים.
יואל חסון: לא נשארו לליכוד חברי כנסת בכנסת.
משה גפני: לא, הם עשו את ההסדר הזה עם מפלגת העבודה, הם נתנו להם.
גדעון סער: חבר הכנסת חסון.
גדעון סער: אנחנו הוכחנו לכם שגם עם 12 חברים אנחנו יכולים להתמודד בזמן שאתם הייתם 29 אז אתה לא צריך לדאוג.
יואל חסון: אז אתה יודע מה זה כשיש מולך 28.
גדעון סער: אני כרגע בעיקר שומע את חבר הכנסת אלקין.
גדעון סער: אני אשתדל, כמיטב יכולתי, שגם היא מוגבלת, להתעלות מעל הפולמוסים.
זאב אלקין: תהיה לנו גם בקשה לחילופי גבריי בוועדה המסדרת: חברי הכנסת דנון, חברת הכנסת רגב וחברת הכנסת חוטובלי, במקום חברי הכנסת אדלשטין, חברת הכנסת גמליאל וחבר הכנסת - - -
גדעון סער: זה ייכנס לתוקף אחרי שהמינויים במליאה.
נסים זאב: אדוני היושב ראש, זה לא תופס חוקית.
גדעון סער: פעם ראשונה אני קורא לך לסדר.
גדעון סער: פעם שניה אני קורא לך לסדר.
גדעון סער: חבר הכנסת אלקין, לא נשמעת טוב בגלל שחבר הכנסת זאב לא כיבד את זכות הדיבור שלך.
זאב אלקין: במקום חברי הכנסת אדלשטין, גמליאל וסער, יהיו חברי הכנסת: דנון, רגב וחוטובלי.
גדעון סער: בסדר, זה נרשם, תודה.
גדעון סער: האם יש סיעות נוספות מסיעת ישראל ביתנו ומסיעת ש"ס - - -
אופיר פינס-פז: לנו יש החלפה, ברוורמן בוועדת הכספים.
גדעון סער: מי ימונה במקום חבר הכנסת ברוורמן?
יואל חסון: הם צריכים לעשות התייעצות בין סיעת ברק לסיעת העבודה.
גדעון סער: חבר הכנסת בן סימון, חבר הכנסת פינס, תודיעו לנו מי במקום ברוורמן ואנחנו נאשר את החילופים.
גדעון סער: מה עם סיעת ש"ס?
אברהם מיכאלי: בוועדת חוץ וביטחון: במקום חבר הכנסת מרגי ייכנס חבר הכנסת נסים זאב כקבוע בזמני, וממלא מקום יהיה חבר הכנסת חיים אמסלם.
גדעון סער: אין ממלא מקום כרגע.
אברהם מיכאלי: יש שניים.
אברהם מיכאלי: בוועדת חוץ וביטחון, במקום חבר הכנסת מרגי יהיה חבר הכנסת אמסלם.
אברהם מיכאלי: בוועדה המסדרת, במקום חבר הכנסת מרגי יהיה חבר הכנסת נסים זאב.
גדעון סער: סיעת ישראל ביתנו?
אלכס מילר: בוועדת הכספים, יכנסו חברת הכנסת פאינה קירשנבוים וחברת הכנסת אורלי לוי במקום חבר הכנסת מיסז'ניקוב וחברת הכנסת לנדבר.
אלכס מילר: בוועדת חוץ ביטחון ייכנסו חבר הכנסת מטלון, חבר הכנסת אילטוב וחבר הכנסת מילר במקום חבר הכנסת לנדאו, חבר הכנסת דני אלון וחבר הכנסת אהרונוביץ.
גדעון סער: האם יש סיעות נוספות?
דניאל בן-סימון: חבר הכנסת אופיר פינס  ימלא את מקומו של חבר הכנסת בוורמן בוועדת הכספים הזמנית.
גדעון סער: האם יש עוד סיעה שמבקשת לבצע חילופין בוועדות הזמניות?
גדעון סער: אין.
גדעון סער: חבר הכנסת נסים זאב, אתה עדיין מעוניין לדבר?
נסים זאב: שכחתי את השאלה.
משה גפני: אדוני היושב ראש, מכיוון שמחליפים בוועדה המסדרת גם את החבר שהוא יושב הראש, צריך להחליט מי יהיה יו"ר הוועדה המסדרת.
גדעון סער: זה יהיה חבר הכנסת אלקין.
גדעון סער: גם אמרתי שבוועדה הקבועה יכול להיות שתהיה סיעה אחרת.
גדעון סער: למען הסר ספק, היועצת המשפטית מציעה שנצביע על החילופים בוועדות הזמניות.
גדעון סער: התקבל פה אחד.
גדעון סער: זה יובא היום למליאה.
גדעון סער: ה. עבודת הוועדות הזמניות בפגרה
גדעון סער: אני עובר לסעיף ה': עבודת הוועדות הזמניות בפגרה.
איל ינון: הצעתו של יו"ר הכנסת, בנושא עבודת הוועדות הזמניות בפגרה היא, לא להגביל את עבודת הוועדות הזמניות בזמן הפגרה, למעט כינוסים בחול-המועד פסח באישור מראש שלו ובהתראה של 48 שעות לחברי הכנסת לזימון הוועדות.
איל ינון: זאת ההצעה של יו"ר הכנסת.
איל ינון: הסייג הוא שחול- המועד פסח זה באישור של היושב ראש וזימון לוועדות בהתראה של 48 שעות.
איל ינון: חוץ מזה לא יהיו הגבלות.
אברהם מיכאלי: זה רק 2 ועדות.
גדעון סער: 3 ועדות.
יואל-יולי אדלשטיין: אדוני היושב-ראש ואדוני המזכיר, אני לא יודע מה היו השיקולים של יושב הראש, שהוא מנוסה ממני ובוודאי מבין עניין.
יואל-יולי אדלשטיין: לדעתי יש תרתי דה סתריי בהצעה.
יואל-יולי אדלשטיין: אני לא מעלה על הדעת שללא סיבה מיוחדת, תתכנסנה ועדות חוץ וביטחון או וועדת הכספים בחול-המועד.
יואל-יולי אדלשטיין: לכן התראה של 48 שעות סותרת את הנסיבות שיכולות להיווצר.
איל ינון: לא הסברתי את עצמי טוב.
איל ינון: התראה של 48 שעות לא קשורה לחול-המועד פסח.
איל ינון: לגבי חול-המועד פסח, יושב הראש אמר שרק במקרים דחופים ובאישור שלו.
יואל-יולי אדלשטיין: אני שמח ששאלתי כי כך זה השתמע.
אופיר פינס-פז: זה צריך להיות באמת בנסיבות מיוחדות.
איל ינון: לכן הוא אמר שהוא רוצה אישור שלו.
גדעון סער: אני רוצה להזכיר שהפגרה היא הרבה מעבר לחול המועד פסח.
אורי אריאל: אדוני היושב ראש, אני מציע, למען הסדר הטוב, לכלול גם ערב פסח וגם יום לאחר הפסח, שהוא המימונה.
מוחמד ברכה: היות והוועדות הזמניות הן זמניות ליותר מידי זמן ואני מניח שהיסודות של הדיון בתקציב המדינה יתחילו בוועדה הזמנית של ועדת הכספים, אני חושב שיש מקום להוסיף חברים לוועדה, במיוחד מהסיעות שלנו.
מוחמד ברכה: אני חושב שזה מצב לא תקין ולא מתקבל על הדעת, שתחילתו של דיון על התקציב, ייערך בוועדה זמנית כל כך חסרה.
נסים זאב: מכיוון שמדובר בשבוע אחד אחרי פסח.
נסים זאב: אני מבקש שלא יהיו הצבעות בוועדות.
נסים זאב: אפשר להימנע מהצבעות על חוקים ולהמתין ליום הראשון של המושב.
נסים זאב: אני מאוד מבקש כי זה מאוד מהותי.
נסים זאב: חברי כנסת יוצאים לפגרה אחרי פסח.
נסים זאב: אני מבקש שלא יהיו הצבעות.
גדעון סער: אני רוצה להתייחס להערות.
גדעון סער: ההצעה של יושב ראש הכנסת נראית לי הגיונית.
גדעון סער: בהנחה שלא יהיו ועדות קבועות, אני מציע שלא להגביל את הוועדות הזמניות.
גדעון סער: בעצם הן שלד הפעולה העיקרי שיש לנו כרגע בשני נושאים קריטיים.
גדעון סער: לגבי הוועדה המסדרת, אם לא נסיים לעבוד עד מחר, זה חיוני שהיא תפעל במהלך הפגרה שמסתיימת בעוד חודש.
גדעון סער: שנית, ההערה של אורי אריאל  מקובלת.
גדעון סער: שלישית, ההערה של נסים זאב לא יכולה להיות מקובלת, כי לא יכול להיות שנחליט לסרס את הכנסת מראש ונחליט שהיא תאבד יכולת סטטוטורית שלה במהלך פגרת הכנסת.
גדעון סער: אינני יודע אלה מהחוקים יחליטו להביא.
גדעון סער: בוודאי שלא נחליט מראש שאם יחליטו לכנס את הוועדה במהלך הפגרה, על פי בקשת הממשלה ובאישור יושב הראש, לא תהיה הצבעה.
גדעון סער: זה לא רציני.
גדעון סער: לכן אני מציע לאשר את הצעת יושב ראש הכנסת.
גדעון סער: מה שהעלה חבר הכנסת ברכה הוא למעשה המשך של הויכוח שהיה בישיבה הקודמת, לגבי הייצוג של חלק מהסיעות והסיעות הערביות בפרט בוועדה הזמנית.
גדעון סער: אנחנו הכרענו בדבר הזה.
מוחמד ברכה: הכרענו בהנחה שהוועדות הזמניות לא מתארכות.
גדעון סער: לא היתה הנחה כזאת.
מוחמד ברכה: זאת היתה הנחה שלנו, הנחה שלי.
גדעון סער: כרגע אני לא פותח לדיון את הרכב הוועדה הזמנית.
גדעון סער: אני בוודאי לא אחוקק הוראת-שעה להגדלת הוועדה הזמנית.
גדעון סער: אני גם בספק אם תחוקק הוראת שעה לגבי הרחבת הוועדה הקבועה, אבל זה יהיה בדיון נפרד.
גדעון סער: בוודאי שלא נעשה פארסה של חקיקה של הוראת שעה לוועדה זמנית.
מוחמד ברכה: אתם מספיק חזקים כדי לוותר על מקום בוועדת הכספים.
גדעון סער: אני מזמין אותך לפנות לכל סיעה אופוזיציונית שמיוצגת בוועדה המסדרת ולהגיע איתה להבנות, כפי שאנחנו, למשל, הגענו להבנות עם סיעות בקואליציה על חשבון המקומות שלנו.
גדעון סער: אם כוונתך היא, שהקואליציה תוותר על מקום בוועדה זמנית לטובת סיעה אופוזיציונית, לא נראה לי שזה הולך לקרות.
גדעון סער: אם תרצה לבוא בדברים בנושא זה עם חבר הכנסת אלקין, תוכל לעשות זאת.
גדעון סער: בסך-הכול אני ממלא תפקיד עד סוף הישיבה הזאת ואז השרביט תעבור אליו.
גדעון סער: קשה לי להאמין שהוא יסכים לזה.
גדעון סער: לכן אני מציע להצביע על הצעת יושב ראש הכנסת, בתיקון שהציע חבר הכנסת אריאל.
גדעון סער: הצעת יושב ראש הכנסת היא: 1. לא להגביל את הוועדות הזמניות, הוועדה המסדרת, ועדת חוץ וביטחון וועדת הכספים לקיום ישיבות בפגרה.
גדעון סער: 2ף.
גדעון סער: בחופשת פסח, מערב החג ועד סיומו, כולל המימונה, לא יתקיימו ישיבות, למעט אם יהיה צורך דחוף ובאישור יו"ר הכנסת.
גדעון סער: 3. התראה לחברי וועדות לגבי זימון לישיבות תהיה 48 שעות לפני קיום הישיבה.
גדעון סער: פה אחד.
אופיר פינס-פז: אמרת שתתייחס לוועדות הקבועות.
גדעון סער: אנחנו בעצם סיימנו אתמול, וזה הונח על שולחן הכנסת.
גדעון סער: יצרנו את הפאזל של הוועדות, כאשר הוא כולל גם 3 ועדות שנמסרות לאופוזיציה.
גדעון סער: לפי דעתי, במבנה הקיים, הן יצטרכו להיות כולן לסיעת האופוזיציה הגדולה.
גדעון סער: מדובר בוועדת ביקורת, בוועדת המדע והטכנולוגיה וועדת הכלכלה.
גדעון סער: אין סיעה אופוזיציונית אחרת שעומדת במדד לוועדת סטטוטורית.
גדעון סער: בסידור הכולל יצרנו מצב שבו כל סיעה מסיעות הבית, לפחות לפרק זמן מסוים, עומדת בראשות ועדה, כולל ועדות הרשות, ללא שום יוצא מן הכלל.
גדעון סער: גם הגענו להבנה, כמובן, בין כל סיעות הקואליציה, לגבי הוועדות שיתחלקו בין סיעות הקואליציה עם נושא אחד שתלוי בנושא יהדות התורה.
גדעון סער: כלומר, אנחנו יכולים להביא הצעה לעניין ראשי הוועדות הקבועות.
גדעון סער: מה שעדיין לא עשינו זה הרכב הוועדות הקבועות, זאת אומרת, המפתחות בכל ועדה וועדה.
גדעון סער: זה ידרוש זמן.
גדעון סער: נעשה מאמץ להגיע לזה במהלך הזמן הקצר שנשאר עד ליציאה לפגרה.
גדעון סער: יכול להיות שנביא את זה במהלך הפגרה.
גדעון סער: העקרונות הם פחות או יותר מה שאמרתי עכשיו.
גדעון סער: צריך לעשות כיוונון.
גדעון סער: יש מפתח סיעתי, 1.6 לכל סיעה.
צחי הנגבי: לגבי יושבי הראש אני לא יודע אם נצליח.
גדעון סער: אנחנו יכולים להחליט מה המפתח, כמה מקומות יש לכל סיעה בכל ועדה, מי עומד ברשות כל ועדה, ואחרי זה הסיעות בוחרות.
גדעון סער: אחר כך נשאר לאשר את ההרכבים במליאה.
גדעון סער: אנחנו, מצידנו, נעשה את המירב וגם נבוא בדברים, כדי לנסות להתקדם בנושא הזה בזמן שנשאר עם ליציאה לפגרה.
גדעון סער: אם לא נצליח, נצא לפגרה עם הוועדות הזמניות והוועדה המסדרת תכונס במהלך הפגרה, כמה שיותר מוקדם ותקבל החלטות.
גדעון סער: זה מניח את דעתך?
אופיר פינס-פז: ו. בחירת יושב ראש חדש בוועדה המסדרת
זאב אלקין: על שולחנכם מונחת הצעה של ועדת החדרים לגבי חלוקת חדרי סיעות בקומת הוועדות לשעבר.
זאב אלקין: היא נדונה ואושרה פה-אחד בדיון בוועדת החדרים אבל מבחינה סטטוטורית ועדת הכנסת חייבת לאשר את הסיכום של ועדת החדרים, כדי שנוכל באופן מזורז, במהלך הפגרה, להכין את החדרים החדשים לסיעות לקראת המעבר.
גדעון סער: האם יש הערות?
גדעון סער: מזכיר הכנסת מבהיר שזה על דעת מנהל הכנסת.
גדעון סער: פורמאלית נאשר.
גדעון סער: אני קובע שההצעה שהביא יו"ר ועדת החדרים התקבלה פה אחד.
גדעון סער: ז. בחירת יושב ראש חדש לוועדה המסדרת וחילופי אישים בוועדה המסדרת  (בשל שינוייםבעקבות כינון הממשלה)
גדעון סער: עשינו כבר חילופי אישים בוועדה המסדרת.
גדעון סער: אני רוצה להציע את חבר הכנסת אלקין לעמוד במקומי בראשות הוועדה המסדרת.
גדעון סער: בכל הנושאים יש מעתה לפנות אליו.
גדעון סער: אני מעמיד להצבעה.
גדעון סער: זה יהיה בתוקף מההודעה במליאה.
גדעון סער: אני מקבל את התיקון שכניסת הכהונה לתוקף תהיה מעת ההודעה לכנסת.
גדעון סער: הצבעה     בעד – רוב נגד – אין נמנעים אין
גדעון סער: אני מודה לכל החברים על שיתוף הפעולה, בהצלחה ליושב-הראש הנכנס.
זאב אלקין: אני מבקש לפתוח את ישיבת הוועדה המסדרת.
זאב אלקין: חברים, בוקר טוב, אנחנו מתחילים את הדיון.
זאב אלקין: חברים, אני מבין את ההתרגשות הרבה לאחר הפסקה ארוכה שלא ראיתם אחד את השני.
זאב אלקין: אני מציע שניגש לעצם הדיון.
זאב אלקין: הנושא הראשון שעל סדר-היום, לפי סדר-היום שקיבלתם, הוא בקשת הממשלה להקדמת הדיון בחוק-יסוד: הכנסת ומשק המדינה (אישור התקציב לשנים 2009 ו-2010) (הוראת שעה).
זאב אלקין: הניסוח של תזכיר הצעת חוק הממשלה מונח על שולחנכם.
ארבל אסטרחן: זה לא תזכיר, זו כבר הצעת חוק.
זאב אלקין: נוסח הצעת החוק.
זאב אלקין: בקשת הממשלה היא לפטור מחובת הנחה בכל הקריאות, וזה גם מה שיעמוד כאן לדיון.
זאב אלקין: אני אתן אפשרות לחברי הכנסת להתייחס כמובן לעצם העניין.
זאב אלקין: ראיתי את האצבעות, אבל ניתן קודם לנציג משרד האוצר להציג את הבקשה, ולאחר מכן נקיים את הדיון.
זאב אלקין: כרגע זכות הדיבור לנציג משרד האוצר.
זאב אלקין: יואל בריס, היועץ המשפטי, בבקשה.
יואל בריס: אנחנו נמצאים במצב ששני סעיפי חוק-יסוד שולטים עליו, מתייחסים אליו, אנחנו מבקשים להתייחס--
זאב אלקין: חברים, בבקשה.
זאב אלקין: חבר הכנסת ברכה, אני מבקש לתת לנציג משרד האוצר להציג את בקשת הממשלה, כי אחרת איך חברי הכנסת ידעו על מה הם מצביעים.
זאב אלקין: תהליך הדיון בחוקי-היסוד הוא תהליך רציני, ואפילו דיון בפטור מחובת הנחה הוא דיון רציני, אז אין לי ספק שאתה רוצה לשמוע את נציג משרד האוצר ממה נובעת בקשת הפטור.
אורי אריאל: איפה שר האוצר?
רוברט אילטוב: מכין את התקציב.
יואל בריס: למצב שבו שולטות שתי הוראות חוק, שהן שתי הוראות חוק-יסוד.
יואל בריס: סעיף 36א לחוק-יסוד: הכנסת קובע – אני אקפוץ ישר למצב שבו אנחנו נמצאים – שבמצב שבו ממשלה נבחרה אחרי המועד להגשת התקציב ולפני שהתקציב אושר, הממשלה החדשה והכנסת החדשה צריכים לאשר בתוך 45 ימים מיום כינונה של הממשלה את התקציב – 45 הימים האלה נספרים מהיום שבו נתכוננה הממשלה, כלומר, לפי חוק הפרשנות, יום אחרי ה-31 במארס.
יואל בריס: במקרה שלנו – אם לא אושר תקציב, הכנסת מתפזרת, רואים את הכנסת כאילו החליטה על התפזרותה, והולכים לבחירות חדשות בעבור עוד 90 יום.
יואל בריס: המצב שבו אנחנו נמצאים הוא מצב ייחודי מאוד בגלל השתלבות של כמה נסיבות: נסיבה אחת, אנחנו נמצאים בשלב מאוחר יחסית של השנה, כך שתקציב שנוכל לגבש כעת יהיה רק לתקופה קצרה.
יואל בריס: מצב דברים זה עוד איננו ייחודי, אבל מצטרפת לנסיבה הזאת נסיבה שנייה, וזה, המשבר הכלכלי העולמי, שיש לו, כמובן, השפעות על המשק הישראלי, ויש צורך להתמודד עם המשבר הזה באמצעות תוכנית מקיפה, יסודית, שתיתן מענה לפרמטרים של המשבר ותטפל בהם.
יואל בריס: הטיפול במשבר הזה לא יכול להיות באמצעות תקציב של מספר חודשים, והמשמעות תהיה, עד שההיערכות מתחילה ועד שהתוכניות יוצאות לפועל, שהתוכניות שנוכל להגיש השנה, חלקן הקטן אולי יוכל לקבל מענה בתקציב לשארית השנה עד ה-1 בינואר, אבל מיד אחר כך יהיה צורך להתחיל להכין תקציב חדש, ובכך תיווצר אי ודאות באשר ליכולת לממש את התוכנית.
מוחמד ברכה: אדוני, התקציב של 2009 כבר הונח על שולחן הכנסת, לא צריך להמציא אותו מחדש.
זאב אלקין: חבר הכנסת ברכה, אני מניח שתוכל להשמיע את עמדתך לפי התור.
אורי אריאל: האם זאת עמדת שר האוצר?
אורי אריאל: זאת גם עמדת השר נתניהו, שר העל?
יואל בריס: ברור שזאת החלטת ממשלה, הצעת ההחלטה הוגשה במשותף על ידי שלושת השרים: ראש הממשלה, שר האוצר ושר המשפטים, והממשלה קיבלה פה אחד את ההחלטה לתמוך בהצעה הזאת.
מוחמד ברכה: כראש הממשלה או כשר על?
נסים זאב: די, באמת, תן לו לדבר.
מוחמד ברכה: שואלים שאלות, נסים זאב.
מוחמד ברכה: זאת המומחיות שלו.
זאב אלקין: חבר הכנסת ברכה, נדמה לי שדיון על הקמת הממשלה התקיים במליאת הכנסת, וכל מי שהיו לו שאלות על חלוקת התפקידים היה יכול לשאול.
מוחמד ברכה: שאלתי אם ראש הממשלה היה שותף להצעה כשר על לאסטרטגיה כלכלית או כראש הממשלה.
זאב אלקין: אני חושב שלעצם הסוגיה שעומדת כרגע כאן – פטור מחובת הנחה, זה לא רלוונטי.
זאב אלקין: אתה מוזמן להיות אורח שלנו בוועדת הכספים ושם לשאול את כל השאלות למהותו של החוק.
מוחמד ברכה: כל מה שנאמר, אפשר לשאול עליו שאלות.
מוחמד ברכה: הוא אמר את הדברים, אז אני שואל.
זאב אלקין: אני מציע שגם תשמע אותו, כי אין לי ספק שאתה רוצה להחליט בצורה רצינית האם להצביע בעד פטור מחובת הנחה או נגד, ואני מקווה שאחרי שתשמע אותו תצביע בעד.
מוחמד ברכה: בטוח יותר ברצינות מאשר הרצינות שאתם באים עם ההצעה הזאת.
אורי אריאל: אדוני היושב-ראש, המצב הוא שהממונה על התקציבים לא פה, שר האוצר לא פה, שר המשפטים לא פה, הוא לא רציני.
זאב אלקין: חבר הכנסת אריאל, אל"ף, לפי הרישום שאצלי לא ביקשת זכות דיבור, אני מאוד אשמח לתת לך אותה, אם תבקש, ואז, לפי התור, תשמיע את ההערכה שלך מי היה צריך לבוא לכאן ולבקש פטור מחובת הנחה, ואני גם יכול להרגיע אותך.
זאב אלקין: ודאי וודאי תוכל לשמוע את עמדתו של שר האוצר, אם נאשר לממשלה להעלות את הצעת החוק לדיון, והצעת החוק תעלה היום במליאה.
זאב אלקין: אני אגן בכל כוחי על זכותם של חברי כנסת מהאופוזיציה להשמיע את דעתם.
זאב אלקין: בבקשה, יואל בריס.
יואל בריס: הצד השני של הצורך בגיבוש תוכנית יסודית בטיפול בהשפעות על המשק הישראלי של המשבר העולמי זה בהבאת תקציב שלא מתייחס רק לשארית שנת 2009, אלא מתייחס לשנים 2009 ו-2010, ובכך תיווצר ודאות ותיווצר אפשרות להגיש במשולב גם את התוכנית הכלכלית ביחד עם התקציב והמקורות שישמשו לממש את התוכנית הזאת.
יואל בריס: התוכנית הזאת שונה.
יואל בריס: כבר התקציב של 2009 יהיה שונה מהתקציב שהוגש על ידי הממשלה הקודמת, לפחות בשני פרמטרים: האחד, מכיוון שמדובר בהרכב פוליטי שונה, והשני, מכיוון שהתקציב החדש יבוא, כפי שאמרתי, במשולב עם התוכנית הכלכלית, ויתייחס לפרמטרים הנדרשים מבחינת התוכנית הכלכלית.
יואל בריס: כדי להגיש תקציב דו-שנתי יש צורך לתקן את חוק-יסוד: משק המדינה, שהוא קובע באמירה הפשוטה ביותר שלו, שתקציב המדינה יהיה לשנה אחת.
יואל בריס: יש צורך להתאמות נוספות בשולי הדברים, אבל זאת ההוראה המרכזית.
נסים זאב: האם יש הרבה מדינות בעולם שבהן הוחלט על תקציב דו שנתי?
יואל בריס: יש לכך תקדימים מעטים, אבל במקרה שלנו אנחנו לא מדברים על מעבר קבוע לתקציב דו- שנתי, אנחנו מדברים על הוראת שעה חד-פעמית שתקבע, שלשנים 2009 ו-2010 תוגש תוכנית דו-שנתית.
יואל בריס: תוכנית דו-שנתית, כמובן, יחד עם תוכנית כלכלית יסודית, לא ניתן להגיש ב-45 ימים, ולכן אנחנו מבקשים להאריך את המועד הזה עד ל-15 בחודש יולי, כ"ח בתמוז, שזה יוצא 106 ימים מיום כינונה של הממשלה.
יואל בריס: בזמן הזה נוכל להגיש תקציב דו-שנתי יחד עם תוכנית יסודית לטיפול במשק והתייחסות להשפעות המשבר העולמי.
יואל בריס: זאת הבקשה של הממשלה.
יואל בריס: על מנת שהממשלה תדע מה מצפה לה, יש חשיבות בקבלת החלטה בדברים האלה מוקדם ככל האפשר.
יואל בריס: אם הכנסת תחליט, חלילה, לדחות את הצעת הממשלה, אזי הממשלה צריכה להיערך להגיש תקציב בתוך 45 יום, ולכן הבקשה לפטור מחובת הנחה ולדיון בשלוש הקריאות היום.
יואל חסון: מדוע אתה לא יכול להגיש ב-45 הימים הקרובים את תקציב 2009, שרובו מוכן, יודעים מהו ולאיזה כיוון הוא הולך?
דוד רותם: משום שהוא הוכן על ידי ממשלה אחרת, צריך לתקן אותו.
יואל בריס: התקציב הוכן על ידי ממשלה אחרת, בהרכב פוליטי שונה.
יואל בריס: התקציב גם לא מתייחס להשפעות של המשבר העולמי על המשק הישראלי.
אחמד טיבי: גם המינוי של שטייניץ לא התייחס למשבר.
זאב אלקין: סליחה, חברים.
זאב אלקין: חבר הכנסת טיבי, אני מבקש שקט.
יואל חסון: חשוב שיידעו את הדברים.
זאב אלקין: חבר הכנסת יואל חסון, ביקשו בשמך להירשם לזכות דיבור, למרות שלמעשה ההרשמה כבר הסתיימה והגעת באיחור.
זאב אלקין: לפנים משורת הדין רשמתי אותך לזכות דיבור, לכן אני מציע לך להתאפק, וכשיגיע תורך לדבר, תוכל לדבר.
יואל חסון: יש דברים שקשה לי להתאפק בהם.
זאב אלקין: מהיכרותי איתך תוכל להתאפק עד שיגיע תורך לדבר.
זאב אלקין: עורך-הדין בריס, האם סיימת?
זאב אלקין: אני פותח את הדיון לפי ההרשמה.
אופיר פינס-פז: האם יש נציג למשרד המשפטים, היועץ המשפטי לממשלה, או שרק למשרד האוצר?
זאב אלקין: מי שדיבר בשם הממשלה זה היועץ המשפטי של משרד האוצר.
זאב אלקין: אנחנו עוברים לדיון, מונחת על שולחנכם כרגע גם חוות הדעת של הלשכה המשפטית של הכנסת לגבי הפנייה של ראשי הסיעות ליושב-ראש הכנסת.
זאב אלקין: בבקשה, חבר הכנסת אורון.
זאב אלקין: לכל חבר כנסת שלוש דקות.
חיים אורון: כבר גמרתי לבער את כל החמץ בבית, ובחדר האוכל הכינו את הארוחה לחג, ואני לא מבין מה המהירות הזאת, מה קרה.
חיים אורון: מדובר בחוק יסוד, מדובר בהליך שגם אתם אומרים שהוא לא תקין ולא שגרתי.
חיים אורון: אגב, אפשר להחליט שמדברים דקה, וגומרים את העניין.
חיים אורון: עם כל הכבוד לידידי יואל בריס, הבעיה לא משפטית, ואני קצת מרחם עליך שאתה צריך להציג את העניין המשפטי כרגע.
חיים אורון: אתם מציעים פה הצעה שמשמעותה לנטרל את הכנסת במשך שנתיים מאחת הפעולות הכי מהותיות שלה, וזה דיוני התקציב.
חיים אורון: אגב, למה לא לארבע שנים?
חיים אורון: למה לשנתיים.
חיים אורון: חבר'ה, תעשו את זה לארבע שנים- - -
זאב אלקין: חבר הכנסת אורון, זכותך להגיש הסתייגות ברגע שהצעת החוק תידון בוועדת הכספים.
חיים אורון: אני רוצה לדווח לך שהיא כבר רשומה.
חיים אורון: אני לא מציע 106 ימים, אני מציע 176 ימים, כי זה אומר עוד שנה--
חיים אורון: --ותהיו בעד.
אופיר אקוניס: היושב-ראש, קח את ההצעה.
חיים אורון: חבר הכנסת אופיר אקוניס, אתה תלמד שבהבדל מהמקצוע הקודם שלך, פה, כשאתה אומר בעוד ארבע שעות תצטרך להצביע בעד מה שאמרת.
חיים אורון: תהיה הסתייגות, תצביע בעדה, ונבדוק.
אופיר אקוניס: כולם יצביעו בעד.
חיים אורון: אני רוצה להתייחס לשלוש נקודות מהותיות: הראשונה, למרות חוות הדעת כאן, חוקי יסוד הם בסמכותה התקנונית של ועדת החוקה.
חיים אורון: ראיתי שאפשר על-פי כל דין לעשות כל דבר, אבל אני מציע לקואליציה הצעירה וליושב-ראש הצעיר והחדש של הקואליציה להשתמש בכוח הזה באופן מאוד-מאוד מוגבל, כי מי כמוכם יודע שהגלגל מסתובב, ומה שמשתמשים בו פעם אחת, משתמשים בו בפעמים הבאות.
חיים אורון: אתם עושים שימוש ברוטלי בדיון הראשון בכנסת בקיצור הדיון.
חיים אורון: אני כבר רוצה להודיע לך שאחר הצהריים יהיו מאות הסתייגות, ותשבו חמש דקות על כל הסתייגות עד שנגמור לדבר על-פי התקנון.
חיים אורון: יש לכם אפשרות להפעיל את 148 ולקצר את סדרי הדיון, אולי תפעילו אותו, אני מבין את האווירה פה, ויש כאן גם כמה חברי כנסת שמאוד התרשמו מהסעיף הזה ויעשו את זה.
חיים אורון: אתם תכבדו את הכנסת במה שהיא חייבת להיות מכובדת – דבר ראשון, הדיון חייב להיות בהליך מסודר, בחוק יסוד, בוועדת החוקה.
חיים אורון: דבר שני, כל התירוץ שאין זמן, יש כל הזמן שבעולם.
חיים אורון: אתם לא רוצים לא את גפני, לא את ליצמן ולא את אמנון כהן לקראת אוקטובר-נובמבר 2009, שיריבו איתכם על התקציבים, אז אתם רוצים לגמור הכול עכשיו.
חיים אורון: הפחד שלכם הוא לא מאיתנו.
חיים אורון: רע מאוד.
חיים אורון: חבר הכנסת אורלב, אתה ותיק בבית, את זה אפשר לעשות לארבע שנים, למה לשנה אחת?
דני דנון: בוועדת כספים.
חיים אורון: אני מתפלא עליך ששאלת מה רע בזה.
זאב אלקין: חבר הכנסת אורלב וחבר הכנסת דנון, אני מבקש לא להפריע לחבר הכנסת אורון, נשארה לו דקה אחרונה לדבר, ואנחנו נגן על זכותו להביע את עמדתו.
חיים אורון: הטיעון הזה שאין אפשרות לעשות תוכנית רב-שנתית.
חיים אורון: אתמול בלילה, ידידי יואל בריס, מצאתי בינתיים 20 תוכניות רב-שנתיות שהן בפעולה: מסילות דרכים, מס הכנסה שלילי, רק בהסכמים הקואליציוניים יש ארבע כאלה.
חיים אורון: הם לא תקציביים?
חיים אורון: הממשלה מחליטה על תוכנית רב-שנתית, מבצעת אותה, ומאשרים מדי שנה תקציב.
חיים אורון: זה קיים באין-סוף סעיפים, זה קיים באין-סוף נושאים.
חיים אורון: יותר מזה, אתם משאירים את המדינה עכשיו חצי שנה בלי תקציב, משמעותו, ביצוע של שני שלישים.
חיים אורון: אתה יודע טוב מאוד שאי ביצוע של חלקים גדולים בתקציב, שאושרו, לא מבוצעים היום.
זאב אלקין: חבר הכנסת אורון, בבקשה לסכם.
זאב אלקין: זמנך מתקרב לסיום, אני מבקש שתסכם.
חיים אורון: אני מבקש לאפשר לדבר בדיון, כמו שאתם אמרתם, כל כך חשוב וכל כך דרמטי, ולא לקטוע אותי.
זאב אלקין: בוודאי, ולכן הגנתי על זכותך לדבר, ולא נתתי לחברי כנסת מהקואליציה לשסע אותך, אבל יש מגבלת הדיון, ודעתו של חבר הכנסת יואל חסון חשובה לא פחות, וכדי שגם הוא יגיע לדבר בתורו, ואנחנו הרבה חברי כנסת- - -
חיים אורון: יש שעתיים.
חיים אורון: תתחיל את הישיבה ב-12:00, מה קרה?
זאב אלקין: חבר הכנסת אורון, בסמכותי לקבוע את מסגרת הדיון.
זאב אלקין: קבעתי שלוש דקות.
זאב אלקין: במקום להתווכח איתי, בבקשה תסכם.
זאב אלקין: אני לא רוצה לגזול מזמנך לסיכום.
חיים אורון: אם אתם רוצים לפעול ברצינות, הכנסת יכולה להתלכד על 45 יום, ואם בגלל החגים המועד הזה באמת קצר, היא יכולה יכולה להתלכד על 60 יום.
חיים אורון: 60 יום אומר שבחודש מאי יש תקציב למדינה, היא עובדת על-פיו, ממילא יש לכם רוב אוטומטי להעביר אותו, ואחר כך, אחרי עוד חמישה-שישה חודשים תתחילו בדיון על תקציב 2010.
חיים אורון: יואל בריס, יש פרלמנטים שמאשרים היום תקציבים לרבעונים.
חיים אורון: חברות כלכליות דנות על תקציבים לחודש.
זאב אלקין: חבר הכנסת אורון, בבקשה לסיים.